CELEX: 32005R1545
Language: hu
Date: 2005-09-22 00:00:00
Title: A Bizottság 1545/2005/EK rendelete (2005. szeptember 22.) a borágazat termékeire vonatkozó kiviteli engedélyek kiállításáról

23.9.2005   
            
            
               HU
            
            
               Az Európai Unió Hivatalos Lapja
            
            
               L 247/23
            
         
      A BIZOTTSÁG 1545/2005/EK RENDELETE
   
   (2005. szeptember 22.)
   a borágazat termékeire vonatkozó kiviteli engedélyek kiállításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az 1493/1999/EK tanácsi rendeletnek a szőlő- és borágazati termékek harmadik országokkal való kereskedelme tekintetében történő alkalmazására vonatkozó részletes szabályokról szóló, 2001. április 24-i 883/2001/EK bizottsági rendeletre (1) és különösen annak 7. cikkére és 9. cikke (3) bekezdésére,
   mivel:
   
               (1)
            
            
               A borpiac közös szervezéséről szóló, 1999. május 17-i 1493/1999/EK tanácsi rendelet (2) 63. cikke (7) bekezdése az Uruguayi Forduló többoldalú kereskedelmi tárgyalásainak keretében megkötött, a mezőgazdaságra vonatkozó megállapodásban rögzített mennyiségi korlátok és kiadások keretei közé korlátozta a borágazat termékeire nyújtott export-visszatérítések odaítélését.
            
         
               (2)
            
            
               A 883/2001/EK rendelet 9. cikke megállapítja azokat a körülményeket, amelyek különleges intézkedések meghozatalára jogosítják fel a Bizottságot az e megállapodás keretében előírt mennyiség és a rendelkezésre álló költségvetés meghaladásának elkerülése érdekében.
            
         
               (3)
            
            
               A 2005. szeptember 21-ig a kiviteli engedélyek iránti kérelmekkel kapcsolatban a Bizottság rendelkezésére álló információk alapján a 2005. november 15-ig tartó időszakra, a 883/2001/EK rendelet 9. cikkének (5) bekezdésében említett, 3. Kelet-Európa rendeltetési zónára vonatkozóan fennáll a veszélye a még rendelkezésre álló mennyiség túllépésének, amennyiben korlátozások nélkül állítanak ki a visszatérítést előre rögzítő kiviteli engedélyeket. Ezért következésképpen meg kell határozni egy százalékos együtthatót a 2005. szeptember 16. és 20. között benyújtott igények elfogadására, és 2005. november 16-ig fel kell függeszteni az e zónára vonatkozóan igényelt engedélyek kiállítását, valamint az új engedélyek benyújtását,
            
         ELFOGADTA EZT A RENDELETET:
   1. cikk
   (1)   A borágazat termékeire vonatkozóan a 883/2001/EK rendelet alapján 2005. szeptember 16. és 20. között igényelt, a vissazatérítést előzetesen rögzítő kiviteli engedély iránti kérelmek a 3. Kelet-Európa zónára vonatkozóan a kérelmezett mennyiség 100,00 %–ában kerülnek elfogadásra.
   (2)   A borágazat (1) bekezdésben említett termékei tekintetében a kiviteli engedélyek kibocsátása a 2005. szeptember 21-től benyújtott kérelmek alapján, valamint 2005. szeptember 23-tól a kiviteli engedélyek iránti kérelmek benyújtása a 3. Kelet-Európa zóna vonatkozásában 2005. november 16-ig felfüggesztésre kerül.
   2. cikk
   Ez a rendelet 2005. szeptember 23-án lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. szeptember 22-én.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági és vidékfejlesztési főigazgató
         
      
   
   
      (1)  HL L 128., 2001.5.10., 1. o. A legutóbb a 908/2004/EK rendelettel (HL L 163., 2004.4.30., 56. o.) módosított rendelet.
   
      (2)  HL L 179., 1999.7.14., 1. o. A legutóbb az 1188/2005/EK bizottsági rendelettel (HL L 193., 2005.7.23., 24. o.) módosított rendelet.